CELEX: 62011TN0255
Language: bg
Date: 2011-05-20 00:00:00
Title: Дело T-255/11: Жалба, подадена на 20 май 2011 г. — Fellah/Съвет

16.7.2011   
            
            
               BG
            
            
               Официален вестник на Европейския съюз
            
            
               C 211/28
            
         Жалба, подадена на 20 май 2011 г. — Fellah/Съвет
   (Дело T-255/11)
   2011/C 211/61
   Език на производството: френски
   
      Страни
   
   
      Жалбоподател: Zakaria Fellah (Ню Йорк, Съединени щати) (представител: G. Collard, avocat)
   
      Ответник: Съвет на Европейския съюз
   
      Искания на жалбоподателя
   
   Жалбоподателят моли Общия съд:
   
               —
            
            
               да установи, че що се отнася до жалбоподателя г-н Zakaria FELLAH Регламент ЕС № 330/2011 на Съвета от 6 април 2011 г. и Решение 2011/221/ОВППС на Съвета от 6 април 2011 г., публикувани на 7 април 2011 г. в Официален вестник на Европейския съюз, не са фактически обосновани,
            
         
               —
            
            
               вследствие на това,
               
                           —
                        
                        
                           да отмени Регламент ЕС № 330/2011 на Съвета от 6 април 2011 г. и Решение 2011/221/ОВППС на Съвета от 6 април 2011 г.;
                        
                     
                           —
                        
                        
                           при условията на евентуалност, да нареди името на г-н Zakaria FELLAH да бъде премахнато от списъците, приложени към посочените регламент и решение.
                        
                     
         
      Правни основания и основни доводи
   
   В подкрепа на жалбата си, жалбоподателят излага две правни основания.
   
               1.
            
            
               Първото правно основание е изведено от нарушение на задължението за мотивиране, доколкото мотивите за вписването на името на жалбоподателя в списъка на лицата и образуванията, за които се прилагат ограничителните мерки, били стереотипни, като не е посочено нито едно конкретно фактическо доказателство, позволяващо да се прецени релевантността на посоченото вписване.
            
         
               2.
            
            
               Второто правно основание е изведено от явна грешка в преценката, доколкото
               
                           —
                        
                        
                           Жалбоподателят е упрекнат, че е участвал във финансирането на управлението на г-н L. Gbagbo, въпреки че, от една страна, жалбоподателят е упражнявал своите функции при г-н L. Gbagbo в период, през който последният бил признат от международната общност като легитимен държавен глава, и от друга страна, жалбоподателят не разполагал със средства, които да му позволят да финансира управлението на г-н L. Gbagbo;
                        
                     
                           —
                        
                        
                           считано от 11 април 2011 г. оспорваните действия се оказват безпредметни, тъй като г-н L. Gbagbo е заловен на тази дата.